stanford-oval/wikipedia huggingface dataset:
פילוסופיה בקולנוע ובטלוויזיה
סדרות וסרטים עלילתיים > עיסוק בנושאים פילוסופים > המטריקס כמקרה בוחן

סדרת סרטי המטריקס נחשבת לאחת הדוגמאות המובהקות לשילוב בין קולנוע ופילוסופיה, ופילוסופים רבים התייחסו למטריקס וכתבו אודות הסדרה. ביניהם גם הפילוסוף קורנל וסט שאף השתתף בסרטים כשגילם את אחד מחברי מועצת הזקנים של "ציון".
המטריקס עצמו מהווה מציאות מדומה, ומעלה סוגיות מטפיזית אודות טיב המציאות והשערת הסימולציה. זאת בהשפעת משל המערה אצל אפלטון, טיעון השד המתעתע בהגיונות על הפילוסופיה הראשונית של דקארט וניסוי המחשבה "מוח בצנצנת" של הילרי פטנאם. העיסוק של הסרט במציאות המדומה בה נעשה בין היתר תוך התייחסות אינטרטקסטואלית לבודריאר. ניאו מחביא את המפתח שלו בתוך עותק של הספר סימולקרות וסימולציה. מאוחר יותר, כשמורפיוס מראה לניאו את המציאות שמחוץ למטריקס הוא משתמש בביטוי "המדבר של הממשי" מתוך הספר ואומר "Welcome to the Desert of the Real". (המשפט של מורפיוס צוטט מאוחר יותר על ידי ז'ז'ק בכותרת ספרו "ברוכים הבאים למדבר של הממשי"). עם זאת בודריאר עצמו הסתייג מהפרשנות של יוצרי הסרט לספר שלו ואמר שהוא לא הובן כהלכה, כאשר היוצרים בלבלו בין התאוריה הפוסטמודרנית שלו אודות הסימולקרה לבין הסימולציה אצל אפלטון. בעולם הפוסטמודרני כפי שבודריאר מציג אותו כבר לא ניתן להבחין בין הווירטואלי לממשי, לעומת ההבחנה הברורה שיש בסרט בין העולם הווירטואלי של המטריקס לבין העולם הממשי והעיר ציון.
הסרט מקיים אינטרטקסטואליות גם עם אליס בארץ הפלאות של הסופר הלוגיקן והפילוסוף לואיס קרול, למשל בהשוואה בין היציאה מהמטריקס לירידה במאורת הארנב הלבן. הדילמה האם להיתנתק מהמטריקס או להישאר בעולם האשלייתי, מוצגת כשמורפיוס נותן לניאו לבחור בין הגלולה האדומה לבין הגלולה הכחולה. דילמה זו היא בין אמת מכאיבה לבין גישה הדוניסטית שתעדיף בורות על פני סבל, בדומה לניסוי המחשבה "מכנות העונג" (אנ') של רוברט נוזיק. במקור, נוזיק מציג את הניסוי כהתנגדות לגישת המוסר התועלתנית. הגישה ההדוניסטית, באה לידי ביטוי בדמותו של סייפר הבוגד, המתחרט על הבחירה שעשה וטוען כי "בורות היא אושר" (ignorance is bliss) ומבקש מהסוכנים שיחזירו אותו לחיי אשליה בהם הוא יוכל להתענג על מנעמי החיים.
סדרות וסרטים עלילתיים > עיסוק בנושאים פילוסופים > סרטים עלילתיים

להלן רשימה מצומצמת של סרטים עלילתיים הידועים גם בשל עיסוקם בנושאים פילוסופיים:
| להצגת רשימת הדוגמאות – לחצו על "הצגה" משמאל |  |
| --- | --- |
  מטרופוליס (1926)  זמנים מודרניים (1936)  האזרח קיין (1941)  פאיזה (1945)  החבל (1948)  גרמניה שנת אפס (1948)  ראשומון (1950)  איקירו (1950)  החותם השביעי (1957)  תותי בר (1957)  ורטיגו (1958)  מגע של רשע (1958)  400 המלקות (1959)  הירושימה אהובתי (1959)  עד כלות הנשימה (1960)  אשתקד במרינבד (1960)  לה דולצ'ה ויטה (1960)  לחיות את חייה (1962)  קליאו מחמש עד שבע (1962)  המזח (1962)  הבוז (1963)  שמונה וחצי (1963)  פיירו המשוגע (1965)  יצרים (1966)  פרנהייט 451 (1966)  פרסונה (1966)  מקרה בלתזר (1966)  2001: אודיסאה בחלל (1968)  הלילה שלי אצל מוד (1969)  הקונפורמיסט (1970)  תפוז מכני (1971)  סולאריס (1972)  סוד הקסם הבורגני (1972)  שבילי הזעם (1973)  השיחה (1974)  אהבה ומוות (1975)  סאלו או 120 ימי סדום (1975)  מונטי פייתון והגביע הקדוש (1975)  נהג מונית (1976)  סטאלקר (1979)  בריאן כוכב עליון (1979)  להיות שם (1979)  ארוחת הערב שלי עם אנדרה (1981)  בלייד ראנר (1982)  חוזה השרטט (1982)  טעם החיים (1983)  פריז, טקסס (1984)  זרים (1984)  שושנת קהיר הסגולה (1985)  ברזיל (1985)  נרדפי החוק (1986)  שם הוורד (1986)  מלאכים בשמי ברלין (1987)  פשעים ועבירות קלות (1989)  זיכרון גורלי (1990)  ברטון פינק (1991)  חייה הכפולים של ורוניק (1991)  בלתי נסלח (1992)  12 קופים (1995)  היט (1995)  איש מת (1995)  הרוח במעטפת (1995)  לשבור את הגלים (1996)  קיוב (1997)  משחקי שעשוע (1997)  טעם הדובדבן (1997)  גטקה (1997)  המופע של טרומן (1998)  ביג ליבובסקי (1998)  הפיתוי האחרון של ישו (1998)  אמריקן ביוטי (1999)  רוזטה (1999)  גוסט דוג: דרכו של סמוראי (1999)  ממנטו (1999)  מועדון קרב (1999)  להיות ג'ון מלקוביץ (1999)  אמריקן פסיכו (2000)  המסע המופלא (2001)  דבר אליה (2002)  האיש שלא היה שם (2003)  דוגוויל (2003)  אביב, קיץ, סתיו, חורף... ואביב (2003)  להרגיש בבית (2004)  אני אוהב האקביז (2004)  שמש נצחית בראש צלול (2004)  מחבואים (2005)  פרחים שבורים (2005)  המעיין (2006)  רכבת לדארג'ילינג (2007)  אלוהים על דוכן הנאשמים (2008)  סינקדוכה, ניו יורק (2009)  יהודי טוב (2009)  סרט לבן (2009)  עץ החיים (2010)  התחלה (2010)  הסוס מטורינו (2011)  היו זמנים באנטוליה (2011)  סאנסט לימיטד  (2011)  מנועים קדושים (2012)  ממלכת אור הירח (2012)  אידה (2013)  כנס העתידנים (2013)  היא (2013)  בתוך לואין דיוויס (2013)  פורס מז'ור (2014)  מלון גרנד בודפשט (2014)  יונה מתיישבת על ענף ומהרהרת בקיום (2014)  אנומליסה (2015)  הלובסטר (2015)  אקס מכינה (2015)  המפגש (2016)  פטרסון (2016)  שתיקה (2016)  הריבוע (2017)  המשפחה שלי (2018)  מילים נרדפות (2019)  פרזיטים (2019)  Tenet‏ (2020)  משולש העצבות (2022) :
סדרות וסרטים עלילתיים > עיסוק בנושאים פילוסופים > סדרות טלוויזיה

להלן רשימה מצומצמת של סדרות טלוויזיה הידועות גם בשל עיסוקן בנושאים פילוסופיים:
| להצגת רשימת הדוגמאות – לחצו על "הצגה" משמאל |  |
| --- | --- |
  דקלוג (1988)  טווין פיקס (1990–1991; 2017)  נאון ג'נסיס אוונגליון (1995–2014)  סאות' פארק (1997–)  הסמויה (2002–2008)  מראה שחורה (2011–)  בלש אמיתי (2013–)  ריק ומורטי (2013–)  פארגו (2014–)  אנושיים (2015–2018)  המקום הטוב (2016–2020)  ווסטוורלד (2016–2022) :
סדרות וסרטים עלילתיים > ייצוג דמויות של פילוסופים > ייצוג של פילוסופים אמתיים

נעשו מספר סרטים המבוססים על ביוגרפיות של פילוסופים אמיתיים. חלקם מנסים לבטא באמצעות המבע הקולנועי גם את הרעיונות הפילוסופיים, לעיתים, תוך שימוש בתכניקות מבע קולנועי ומיז-אנ-סצנה ניסיוניים. וחלקם דרמטיים יותר, ומדגישים את הפסיכולוגיה והחוויות הרגשיות של פילוסופים אלו כבני אדם.
| להצגת רשימת הדוגמאות – לחצו על "הצגה" משמאל |  |
| --- | --- |
 וולטר (אנ') (1933) – על הסופר והפילוסוף הצרפתי וולטר בגילומו של ג'ורג' ארליס.  הפילוסופים (אנ') – סדרת סרטי הטלוויזיה שיצר בשנות השבעים הבמאי האיטלקי רוברטו רוסליני: סוקרטס (אנ') (1971) על סוקרטס;  בלז פסקל (1972) על בלז פסקל;  אוגוסטינוס מהיפו (1972) על אוגוסטינוס;  קרטזיוס (1974); על רנה דקארט.  ג'ורדנו ברונו (1973) – על חייו של ג'ורדנו ברונו, בגילומו של ג'יאן מריה וולונטה.  אדי שנקרה (סרט) (אנ') (1983) – על חייו של הפילוסוף ההודי שנקרה.  ויטגנשטיין (1993) – סרט ניסיוני על חייו של לודוויג ויטגנשטיין והגותו, בבימויו של דרק ג'רמן.  האזרח לוק (1994) – סרט טלוויזיה, דרמה תקופתית על ג'ון לוק בגילמו של רופוס סוול.  שפינוזה – שליח התבונה (1994) – סרט טלוויזיה, דרמה תקופתית על ברוך שפינוזה.  הגורל (1997) – על חייו אבן רושד, סרטו של יוסף שאהין.  אייריס וג'ון (2001) – על אייריס מרדוק בגילומן של קייט וינסלט וג'ודי דנץ'.  כשניטשה בכה (סרט) (אנ') (2007) – הפסיכולוג יוזף ברויר (בן קרוס) נפגש עם פרידריך ניטשה (ארמנד אסנטה) כדי לעזור לו להתמודד עם ייאושו. מבוסס על הספר כשניטשה בכה מאת ארווין יאלום. בדומה לספר, האירועים המוצגים בסרט הם פקטיביים, ומנסים לבטא את המחשבה הפילוסופית של ניטשה דרך הטיפול הפסיכולוגי. את הסרט ביים הבמאי הישראלי פנחס פרי.  אגורא (2009) – על חייה של היפאטיה, בגילומה של רייצ'ל וייס, סרטו של אלחנדרו אמנבר.  קונפוציוס (אנ') (2010) – על חייו של קונפוציוס, בגילומו של צ'או יון-פאט.  חנה ארנדט (אנ') (2012) – על חייה של חנה ארנדט, בבימוי מרגרטה פון טרוטה. בסרט מוצגים בין היתר גם הפילוסופים הנס יונאס ומרטין היידגר.  קארל מרקס הצעיר (אנ') (2017) – על חייו של קרל מרקס בגילומו של אוגוסט דיהל, בבימוי ראול פק (אנ'). ניתן לציין כי קיימים גם מספר סרטים שבהם קיימת דמות משנה המבוססת על פילוסוף אמיתי, לרוב ללא התייחסות משמעותית להגותו הפילוסופית: באלכסנדר (2004) המבוסס על חייו של אלכסנדר הגדול, מופיע מורהו אריסטו (כריסטופר פלאמר). בגלדיאטור (2000) האלוף הרומי מקסימוס נבגד כאשר קומודוס, בנו השאפתן של הקיסר והפילוסוף הסטואי מרקוס אורליוס (ריצ'רד האריס), רוצח את אביו ותופס את הכס, ובנפילת האימפריה הרומית (1964) מרקוס אורליוס (אלק גינס) מוצג במהלך הקטע הראשון של הסרט. וכן, בקומדיות: סוף השבוע של נירון (אנ') על חייו של נירון קיסר, ויטוריו דה סיקה מגלם את סנקה, ובההרפתקה המצוינת של ביל וטד מוצגת גרסה פרודית של סוקרטס.:
לקריאות נוספות

הנרי אונגר, קולנוע ופילוסופיה, תל אביב: דביר, 1991.
סלבוי ז'יז'ק, מטריקס: האחר הגדול והמציאות הווירטואלית, הוצאת רסלינג, 2003.
וודי אלן ופילוסופיה, בעריכת מרק ט. קונרד; איאון ג' סקובל, הוצאת ידיעות אחרונות, 2006.
מטריקס ופילוסופיה, בעריכת: ויליאם ארווין, הוצאת ידיעות אחרונות, 2007.
סאות' פארק ופילוסופיה, בעריכת ריצ'רד הנלי, הוצאת ידיעות אחרונות, 2008.
גבי ברזל, קולנוע אופציונלי – פילוסופיה מהסרטים, הוצאת אוניברסיטת בר-אילן, רמת גן.
רוני פרצ'ק, אורות בומביי – פילוסופיה ושפה חזותית בקולנוע ההינדי הפופולרי, עם עובד, תל אביב, תשע"ח / יוני 2018.
ראו גם

פילוסופיה של הקולנוע
מטא-קולנוע
מרתה מדברת

| --- | --- |

לוגו הסדרה
 סוגה:  סדרת טלוויזיה לילדים
 יוצרים:  סוזן מדואר
 כותבים:  קן סקארבורואר (כותב ראשי)
 בימוי:  דאלאס פרקר קולן הולוב
 מדבבים בעברית:  ענבל לורי, נעמה אוזן, איתי לוי, יהונתן מגון, אורית גל, עדי הלוי, מיה קדוש, גד שצברג, עידו דנקנר, עידו גביש, דור סרוגו, שיר כהן, עדי טופול, הדר שחף-מעיין, דן שצברג, מירון אהרונוביץ'
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  אריזונה, מיין, מונטנה 
 מספר עונות:  6
 מספר פרקים:  96
 הפקה
 מפיק:  שרה וול
 מפיקים בפועל:  קרול גרינוואלד כריס בארטלרמן בלייר פטרס
 חברת הפקה:  Studio B Productions Decode Entertainment Top Draw Animation WGBH Boston WGBH Kids
 הפצה:  DHX מדיה, נטפליקס 
 מוזיקה:  דניאל אינגרם 
 אורך פרק:  28 דקות (שני פרקים באורך של כ-14 דקות)
 שידור
 רשת שידור:  !PBS Kids GO PBS Kids
 רשת שידור בישראל:  ערוץ לוגי כאן חינוכית מַכַּאן 33 yesVOD Kids יוטיוב
 פורמט (תמונה):  16:9 HD
 פורמט (קול):  סטריאו
 תקופת שידור מקורית:  1 בספטמבר 2008 – 18 בנובמבר 2014
 קישורים חיצוניים
 pbskids.org/martha
 דף התוכנית ב-IMDb
 
מרתה מדברת (באנגלית: Martha Speaks) היא סדרת אנימציה אמריקאית לילדים המבוססת על ספר ילדים בשם זה משנת 1992 מאת סוזן מדואר (Susan Meddaugh), המספר על כלבת בית מדברת בשם מרתה השייכת לילדה בת 10 בשם הלן לוריין. כאשר הלן האכילה את מרתה מעט מרק עם פסטה בצורת האלפבית הלטיני, נכנסו האותיות למוחה של מרתה במקום לקיבתה והעניקו לה יכולת דיבור. התוכנית מתמקדת בהעשרת אוצר המילים של הצופים הצעירים.
עלילת הסדרה מתרחשת בעיירה האמריקאית הבדיונית ואגסטף (Wagstaff). היא מתמקדת בחייה הרגילים של מרתה, אך לעיתים מציגה אותה כדמות בלשית ומיוחדת העוזרת לפתור תעלומות ולתפוס פושעים, ובפרק אחד אף סייעה לנשיא בבית הלבן. המניע המרכזי ברוב הפרקים הם חייה של הלן, הבעלים של מרתה. מרתה עוזרת להלן ולחבריה בחייהם ועוברת עימם הרפתקאות מסעירות.
באחד הפרקים נחשף כי על אף שמרתה היא כלבת לברדור רטריבר, יש בה מעט מגזע הפיטבול. בפרק נוסף התגלה כי מרתה הייתה בעבר כלבת פושעים שנלקחה במרמה ממקלט החיות. מרתה היא גרגרנית מעט ובעלת קשיי הסתגלות.
הסדרה הופקה על ידי חברת "WGBH Boston" האמריקנית ועל ידי "DHX Media Vancouver" הקנדית ושודרה לראשונה ב-1 בספטמבר 2008 ברחבי ארצות הברית ברצועות הילדים "PBS Kids" ו-"PBS Kids Go!" שברשת PBS.
בישראל שודרה הסדרה בדיבוב לעברית בערוץ לוגי ובכאן חינוכית (בעבר הטלוויזיה החינוכית הישראלית). ב-2017 החלו פרקי הסדרה לעלות לערוץ היוטיוב של WildBrain. החל מ-2018 שודרה גם בדיבוב לערבית בערוץ מַכַּאן 33. החל מינואר 2019 זמינה הסדרה לצפייה ב-yesVOD Kids .
דמויות > בעלי החיים

מרתה (ענבל לורי) – כלבת לברדור רטריבר ידידותית ואנרגטית שמסוגלת לדבר הן עם בני אנוש והן עם כמה סוגי בעלי חיים. מרתה הייתה במקור כלבה תועה שהגיעה לכלביה כאשר הייתה גורה ומשם לקחה אותה משפחתה של הלן ואימצה אותה. מרתה לעיתים מתערבת בעניינים של אנשים אחרים וגורמת בכך לבעיות שונות.
סקיטס – כלב נוסף של הלן, קטן יותר ממרתה. אנרגטי ושובב. ניסה גם כן לאכול את מרק האלפבית אך הדבר לא גרם לו להיות מסוגל לדבר בשפת בני האנוש, טוב בזריקות, כשסקיטס הגיע כגור קטן מרתה לא אהבה אותו, אך כשלמדה להכיר אותו, למדה לחבב אותו.
נלסון - היריב המושבע של מרתה. החתול שייך לרונלד.
פרנסואה - הכלב של גברת קלוצקי. שחצן ויהיר. רץ טוב במסלול הזריזות.
פופס - הכלב של קאזו. נאמן ומסור.
תולי - חתול שאליס אימצה אך מסרה אותו לבסוף למשפחה אחרת. בהתחלה מרתה לא הסתדרה איתו אך למדה לאהוב אותו.
דמויות > ילדים

הלן לוריין (נעמה אוזן) – הבעלים של מרתה. ילדה בת 10 ידידותית, חביבה, חכמה ומעט ביישנית. הלן תמיד מצילה את טימי בזמן מעבודות בבית הספר והיא חובבת חיות מסורה. באחד הפרקים טיפלה בברווז פצוע שמרתה מצאה וזה מעיד על מסירותה לחיות. יש לה אח בן שנתיים בשם ג'ייק.
טימי קנלי (איתי לוי/יהונתן מגון) – ילד חובב מדע בדיוני וחבר של הלן. אוהב את סדרת הסרטים "הארי בלותר" (פרודיה על "הארי פוטר"), מאוד אוהב את מרתה וסקיטס ויכול להפוך כל דבר לכיף. לא שם לב לבית הספר עד הרגע האחרון.
ג'ייק לוריין – אחיה בן השנתיים של הלן. מרתה אוהבת ללמד את ג'ייק לדבר.
אליס בוקסווד (אורית גל)– חברתה המגושמת וחסרת המזל של הלן. טובה בספורט.
קרולינה (עדי הלוי/מיה קדוש) – בת דודתה של הלן. מתעניינת במיוחד באופנה, אוהבת להתרברב ומעט שטחית ויהירה. קרולינה היא תחרותית ומתחרה כל הזמן עם חברתה, טיפני בלאטסקי. באחד הפרקים גררה איתה את טרומן, טימי ומרתה לאי הפרעוש כדי שתוכל לגמור עבודה לבית הספר. בעלת דעות קדומות על כלבים. עורכת עיתון. באחד הפרקים התגלה כי היא אהבה פוטבול.
טרומן אוטלי (גד שצברג/עידו דנקנר/עידו גביש) – חבר של הלן. ילד אינטליגנטי אשר אוהב במיוחד לקרוא ספרים.
רונלד בוקסווד (דור סרוגו)– אחיה הגדול של אליס, מציק לאליס, צוחק עליה ולא מחשיב אותה לבוגרת אף על פי שהיא כבר בת 10. בעליו של חתול רגזן בשם נלסון.
מיילו לי (שיר כהן) – חדש בעיר וואגסטף, אוהב בעיקר את סקיטס (שהוא קורא לו מר סקראפלס) ופוחד לקרוא בפומבי. בעליה לשעבר של לילי, שהייתה הכלבה של קרולינה. חובב כלבים מסור.
דמויות > מבוגרים

מריאלה לוריין (עדי טופול/הדר שחף-מעיין) – אימם של הלן וג'ייק. בעלת חנות פרחים. מריאלה היא ממוצא היספני ובעלת מבטא ספרדי. לעיתים רבות מריאלה נוהגת להשתמש במילים וביטויים בספרדית כאשר לאחר מכן היא מסבירה את פירושם.
דניאל "דני" לוריין (דן שצברג/מירון אהרונוביץ') – אביהם של הלן וג'ייק. נהג אוטובוס. בדרך כלל רציני וחמור סבר. שערו ג'ינג'י.
גברת קלוצקי – המורה של הלן וחבריה. מעבירה את חוויית הלימוד בדרך מיוחדת. בעליו של כלב פודל בשם פרנסואה.
קאזו - מנהל מכלאת הכלבים, הציל את מרתה כשהייתה גורה, מאמץ את פופס באחד הפרקים, מסור לחיות, אוהב, מסור, ועקשן.
סבתא פלו - אחראית ייצור מרק האותיות, באחד הפרקים פיטרה חצי מעובדיה וגרמה לכך שמרתה הפסיקה לדבר.
דמויות > חיי היומיום

קרל הקצב – הקצב של העיר וואגסטף. תמיד משאיר למרתה וסקיטס שאריות. היה קורבן למכת פשיעות שמרתה עצרה.
גברת אולה דמפסון (אורית גל) - אישה זקנה שונאת גלידות, זיקוקים, כיף, ובעיקר כלבים. השכנה של מרתה.
שידור הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 40 | 40 | 1 בספטמבר 2008 | 17 ביולי 2009 |
|  | 2 | 15 | 15 | 14 בספטמבר 2009 | 14 במאי 2010 |
|  | 3 | 15 | 15 | 11 באוקטובר 2010 | 3 באוקטובר 2011 |
|  | 4 | 10 | 10 | 20 בפברואר 2012 | 5 באפריל 2013 |
|  | 5 | 8 | 8 | 24 ביוני 2013 | 14 בנובמבר 2013 |
|  | 6 | 8 | 8 | 31 במרץ 2014 | 18 בנובמבר 2014 |
מישהו לסמוך עליו

| --- | --- |
כרזת הסרט
כרזת הסרט
 בימוי:  קנת' לונרגן
 הופק בידי:  ג'ון הארט, ג'פרי שארפ
 תסריט:  קנת' לונרגן
 עריכה:  אן מקבי
 שחקנים ראשיים:  לורה ליני מארק ראפלו
 מוזיקה:  לזלי ברבר
 צילום:  סטפן קז'מירסקי
 מדינה:  ארצות הברית ארצות הברית
 חברת הפקה:  Paramount Vantage 
 חברה מפיצה:  פרמאונט
 הקרנת בכורה:  21 בינואר 2000
 משך הקרנה:  111 דקות
 שפת הסרט:  אנגלית
 סוגה:  סרט דרמה 
 מקום התרחשות:  ניו יורק 
 תקציב:  1.2 מיליון דולר
 הכנסות:  11.2 מיליון דולר
 הכנסות באתר מוג'ו:   youcancountonme
 פרסים:  פרס וולדו סולט  פרס חבר המושבעים של פסטיבל סאנדנס לדרמה אמריקאית  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
מישהו לסמוך עליו (באנגלית: You Can Count on Me) הוא סרט דרמה אמריקאי משנת 2000 בבימויו של קנת' לונרגן שגם כתב את התסריט ומשתתף בו, עם לורה ליני ומארק ראפלו בתפקידים הראשיים.
העלילה היא על אם יחידנית בעיירה קטנה ועל יחסיה המורכבים עם בנה, אחיה ושני גברים.
לורה ליני הייתה מועמדת לפרס אוסקר לשחקנית הטובה ביותר וקנת' לונרגן היה מועמד לפרס אוסקר לתסריט המקורי הטוב ביותר וזכה בפרס סטלייט לתריט המקורי הטוב ביותר, לפרס בפסטיבל הסרטים סאנדנס ולפרסים נוספים.
תקציר העלילה

סמי (סמנתה) פרסקוט (לורה ליני) היא אם יחידנית הגרה עם בנה בן השמונה רודי, (רורי קאלקין), בעיירה קטנה בשם סטוקוויל. היא עובדת לפרנסתה כפקידת הלוואות בבנק המקומי שכעת הגיע לשם מנהל חדש בשם בריאן אוורט (מת'יו ברודריק).
היא גרושה מרודי (ג'וש לוקאס) ורודי הצעיר אינו מכיר את אביו. יש לה אח צעיר בשם טרי (מארק ראפלו), הוריהם נהרגו בתאונת דרכים ודרכיהם נפרדו. טרי הסתבך בפלילים, ישב בכלא ואינו מוצא את מקומו בעולם. לאחר ריב עם חברתו שילה (גבי הופמן), הוא זקוק לכסף ומודיע לסמי שהוא בא אליה לביקור.
טרי מספר לה על צרותיו והיא מרחמת עליו ומזמינה אותו לגור אתם ולהשגיח על רודי לאחר שהוא אומר לה שאפשר לסמוך עליו. היא מנהלת יחסים אינטימיים עם בוב (ג'ון טני) שמציע לה נישואין אך היא מסרבת ובו זמנית היא מנהלת יחסים אינטימיים עם הבוס שלה, בריאן.
טרי מספר לה על אובדן אמונתו בדת וסמי מזמינה את הכומר רון (קנת' לונרגן) לשוחח איתו.
טרי נכשל בתפקידו, פעם אחת הוא לוקח את רודי למועדון סנוקר והשריף דריל (אדם לפברה) מגלה זאת לסמי ופעם אחת הוא לוקח את רודי לפגוש את אביו שמתנכר לו. פגישה זו נגמרת במכות ובמעצר של טרי.
היא מבקשת מטרי לעזוב אך לפני שהוא נפרד, הם מתפייסים.
צוות השחקנים

| שם השחקן/ית | שם הדמות | הערות |
| --- | --- | --- |
| לורה ליני | סמי פרסקוט |  |
| מארק ראפלו | טרי פרסקוט |  |
| מתיו ברודריק | בריאן |  |
| רורי קאלקין | רודי |  |
| קנת' לונרגן | רון | כומר |
| ג'ון טני | בוב |  |
| ג'וש לוקאס | רודי פרסקוט האב |  |
| איימי ראיין | גב' פרסקוט | אמא של סמי |
| גבי הופמן | שילה |  |
| אדם לפברה | דריל | שריף |
צבי הנינג'ה (סדרת טלוויזיה, 2003)

| --- | --- |

 מבוסס על:  צבי הנינג'ה 
 סוגה:  אנימציה, פעולה, הרפתקאות
 יוצרים:  לויד גולדפיין
 בימוי:  צ'אק פאטון, Roy Burdine 
 מדבבים בעברית:  גיל נתנזון, יובל סגל, דניאל מגון, גלעד קלטר, תום שוורצברג, עמי מנדלמן, עפרון אטקין, אמנון וולף, עדי טופול, צביקה שוורצברג, מיכה מורים, טליה ברקאי, דניאל אפרת, שרון שחל, איתמר פרידלנדר, גיורא קנת, לירון ברנס, אסף אבידן, יהונתן מגון, יורם יוספסברג, אורלי קטן
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, מסצ'וסטס 
 מספר עונות:  7
 מספר פרקים:  166
 הפקה
 חברת הפקה:  4Kids Entertainment 
 הפצה:  Paramount Media Networks 
 מוזיקה:  ראלף שוקט 
 אורך פרק:  30 דקות
 שידור
 רשת שידור:  FOX (עונות 1–6)   The CW (עונה 7)
 רשת שידור בישראל:  ערוץ הילדים
 תקופת שידור מקורית:  8 בפברואר 2003 – 28 בפברואר 2009
 קישורים חיצוניים
 אתר רשמי
 דף התוכנית ב-IMDb
 
צבי הנינג'ה (באנגלית: Teenage Mutant Ninja Turtles) היא סדרת אנימציה ופעולה המבוססת במקור על קומיקס למבוגרים. גרסה זו הופקה לטלוויזיה בין השנים 2003–2007 על ידי ערוץ FOX ברצועת הילדים 4Kids, ב-2008 עברה לערוץ The CW ברצועת "The CW4Kids" ושודרה עד 2009. היא הציגה טיפול רציני הרבה יותר בצבי הנינג'ה מאשר קודמתה - עם דגש על מורשת הנינג'יטסו וריבוי קרבות אמנויות לחימה בפרקים.
לסדרה החדשה אין קשר לעלילת סדרת "צבי הנינג'ה" הישנה (ששודרה בשנים 1987–1996). למעשה זו היא סדרה חדשה המבוססת על הקומיקס המקורי, בשיטה של אנימציה ממוחשבת. גם שיר הפתיחה השתנה. העלילה הרבה יותר רצינית ופחות קאמפית והומוריסטית מהסדרה המקורית. חדשות ערוץ 6 ועובדיה, פרט לאפריל אוניל לא קיימים עוד. שרדר, שהיה בסדרה הישנה רשע לא-יוצלח התפתח לדמות מטילת מורא וחזקה ביותר שהיא גם חייזר בסדרה החדשה. שרדר מנהיג כנופיות שלמות וענקיות לבדו (בנוסף לשבט הרגל אותו הנהיג כבר בישנה) אך גם עם עוזריו. עוזרו הנאמן הוא האן הבריון המפקד על כנופיית "הדרקונים הסגולים" והמדען באקסטר סטוקמן שבסדרה החדשה הוא אפרו-אמריקאי עם שער קצר שמספק טכנולוגיה חדשנית לשרדר. קייסי ג'ונס שמציג את זהותו בסדרה החדשה, הוא רודף צדק בעיר ניו יורק שרוצה לנקום בחבורת הדרקונים הסגולים שהרגו את אביו השוטר. דמויות נוספות שהופיעו בסדרה הישנה בארעיות (כמו מיאמוטו אוסאגי, קייסי וראש-תנין) קיבלו יותר זמן מסך בסדרה החדשה, ודמויות שבסדרה הישנה היו דמויות מפתח (כמו קראנג ומלך העכברושים) מופיעים בסדרה החדשה רק לעיתים רחוקות. רק ראש-פח הופיע פעם אחת בכל הסדרה. בעבר המפקדה של שרדר הייתה מין טנק עגול ענק בצורת כוכב שנקרא "טכנודרום" ונוהל על ידי קראנג, או בניין נודד ועכשיו מפקדתו היא גורד שחקים ענק ומפואר.
תקציר עלילה > עונה מספר 2 (2005)

הצבים עוברים עוד הרבה הרפתקאות כמו הרפתקאות בבניין שממנו בא הכימיקל שגרם להם להפוך לאנושיים, הרפתקאות בכוכבי לכת אחרים, מסע לעבר בעקבות חייזרים הנקראים אוטרינים וההיסטוריה של שרדר, ועולם המחבר בין עולמות אחרים שבו מתקיימת תחרות אמנויות לחימה בין לוחמים מכוכבים שונים. לפני ששרדר חוזר מגיעה לעיר צעירה בשם קראי סאקי, בתו המאומצת של שרדר, ומתחברת לצבים כדי לסדר את הבלאגן שנוצר בעיר. אחר כך היא נקרעת בין לאונרדו לו היא חבה את חייה לבין שרדר שגידל אותה.
העונה מסתיימת במשחק קרבות בין-גלקטי בו משתתפים הצבים וספלינטר. מיכלאנג'לו זוכה בו, והצבים מפענחים שערוריות מסביב לטורניר.
תקציר עלילה > עונה מספר 3 (2006)

ישנה פלישה של חייזרים דמויי אדם עם ראש של טריצרטופס לכדור הארץ, בעקבותיה שרדר הופך ליקיר העיר כשהוא עוזר לשקם את ניו יורק. לתמונה נכנס ג'ון בישופ, סוכן ממשלתי, שרוצה בסופם של שרדר והצבים גם יחד. העונה מסתיימת בשפיטת שרדר לגלות עולמית, וריפוי הצבים מהקרב איתו.
באמצע העונה הצבים מופרדים לארבעה ממדי מציאות שונים כתוצאה מנקמה של אויב ותיק מהעונה הקודמת.
תקציר עלילה > עונה מספר 4 (2007)

קראי בורחת מכלאה ומנסה לנקום בצבים על שגרמו למאסר אביה המאמץ. במהלך פרקי סוף העונה דונטלו נהיה חולה אנוש.
תקציר עלילה > עונה מספר 5 (2007)- בית דין לנינג'ות

לעיר מגיע שרדר המקורי - שד רב עוצמה שהוקם לתחייה על ידי חמישה מאמינים שלו ששולטים בחמישה יסודות שונים אדמה רוח אש מים ומתכת. הצבים חוזרים ליפן - מולדתו של המאסטר שלהם - ועוברים אימונים מפרכים על ידי בית דין לנינג'ות, כדי שיוכלו לנצח אותו.
בצמד פרקי הסיום כל דמויות הסדרה, הטובים והרעים יחד, משתפים פעולה נגד שרדר השד, ובעזרת קראי מנצחים אותו ומגרשים אותו מכדור הארץ.
תקציר עלילה > עונה מספר 6 - בהילוך מהיר (2007)

הצבים וספלינטר משוגרים אל העתיד (2105) על ידי קודי, נינם של קייסי ואפריל ומנהל חברת הייטק צעיר, הצבים מקבלים כלי נשק חדשים, לבוש חדש וכלי רכב חדשים ומתמודדים עם נבלי על חדשים שבראשם עומד דודו של קודי והאפוטרופוס שלו, דריוס.
בניגוד לעונות הקודמות, כאן הצבים יכולים לנוע בחופשיות בעיר, המלאה בחייזרים.
תקציר עלילה > עונה מספר 7 - בחזרה לביוב (2009-2008)

הצבים וספלינטר חוזרים לזמן ביחד עם סטרלינג, המשרת הרובוטי של קודי. המסע שלהם משתבש על ידי ויראל הווירוסית המרושעת אשר שולחת את ספלינטר לעולם הווירטואלי ותוך כדי משחררת בטעות את הגרסה הווירטואלית של שרדר אשר עמו הצבים נלחמים תוך כדי שהם אוספים את חלקיו הווירטואליים של ספלינטר על מנת להחזירו שלם לעולם האמיתי. בנוסף, אפריל וקייסי מתכוננים לחתונה שלהם.
תקציר עלילה > צבי הנינג'ה: צבים לנצח

סרט טלוויזיה מיוחד לרגל 25 שנה לצבי הנינג'ה. מספר על הצבי הנינג'ה מהסדרה של 2003 שפוגשים את הצבי הנינג'ה מהסדרה המקורית בעולם שלהם ומגלים שהצבים מהסדרה המקורית נשלחו למימד שלהם בטעות, הם נאלצים לשתף פעולה בחיפוש אחר שרדר וה"טכנדרום" כשהם יכולים לחזור למימד שלהם בשלום. ובהמשך הם גם נתקלים בצבי הנינג'ה הראשונים מהקומיקס של 1984.
ראו גם

צבי הנינג'ה
לאונרדו נלחם כנגד נינג'ה משבט הרגל של שרדר
רובוטריקים אנימייטד

| --- | --- |

 סוגה:  הנפשה, פעולה, מדע בדיוני
 יוצרים:  הסברו 
 כותבים:  מרטי אייזנברג טוד קייסי  ריצ' פוגל הנרי גילרוי סטיב גראנאט מרשה פ. גריפין קווין הופס אנדרו רובינסון מייקל ראיין
 בימוי:  מאט יאנגברג כריס בארקלי בן ג'ונס אירינאו מרמבה קינטארו מיזואונו סיירו נייאלי שונג'י אוגה קיאו ת'ונגקאם
 ארץ מקור:  ארצות הברית ארצות הברית
 שפות:  אנגלית אמריקאית 
 מספר עונות:  3
 מספר פרקים:  42
 הפקה
 חברת הפקה:  Cartoon Network Studios, MOOK DLE
 הפצה:  האחים וורנר טלוויזיה 
 אורך פרק:  25 דק'
 שידור
 רשת שידור:  Cartoon Network (ארצות הברית)
 רשת שידור בישראל:  ערוץ ג'טיקס
 תקופת שידור מקורית:  26 בדצמבר 2007 – 23 במאי 2009
 קישורים חיצוניים
 דף התוכנית ב-IMDb
 
רובוטריקים אנימייטד (באנגלית: Transformers: Animated, בתרגום חופשי: "רובוטריקים מונפשים") היא סדרת הנפשה אמריקנית אשר מבוססת על הזיכיון רובוטריקים, אשר הופקה לטלוויזיה בין השנים 2007 עד 2009 עבור ערוץ Cartoon Network. זוהי הסדרה הראשונה בזיכיון הרובוטריקים מאז הסדרה המקורית בזיכיון משנות השמונים אשר מיוצרת בארצות הברית ואיננה סדרת אנימה.
בישראל הסדרה משודרת החל משנת 2008 בערוץ ג'טיקס-ישראל בדיבוב לעברית על ידי עוזי פוקס, טליה ברקאי ואולפני נ.ל.ס בע"מ.
תקציר העלילה

לאחר שחמשת הרובוטריקים אופטימוס פריים, באמבלבי, ראטצ'ט, פראול ובאלקהד מוצאים את תיבת האנרגיה מעניקת החיים האגדית "אול-ספארק" פורץ העימות האינסופי המתמשך בין הרובוטריקים לבין אויביהם השקרניקים. קרב החלל הראשון של הרובוטריקים מסתיים בהגעתם לדטרויט במהלך אמצע המאה ה-21 בה הם משמשים כגיבורי על ולוחמים בשקרניקים ובנבלי על אנושיים שונים.
בסדרה העיר דטרויט מכונה "עיר הרובוטים" (במקום שמה הידוע של העיר כיום - "עיר המכוניות") בשל הרובוטים אותם פיתח פרופסור אייזק סומדאק. סארי סומדאק, בתו בת ה-8, היא הדמות האנושית הראשית בסדרה שהופכת לחברה של הרובוטריקים לאחר שהיא מצילה אותם כאשר הם נוחתים לראשונה בכדור הארץ.
תקציר העלילה > עונה ראשונה

בעונה הראשונה, ראשו חסר הגוף של מגהטרון הוקם לתחייה, ועבד עם פרופסור סומדאק תוך שהוא מתחזה לרובוטריק, על מנת לבנות מחדש את גופו. התהליך היה מעורב בלא מעט תקריות כמו יצירתם של הדינוטריקים וסאונד-וויב. לבסוף, השקרניקים לאגנאט ובליצווינג הצליחו להחיות את מגהטרון עם המפתח הגנוב של סארי. מגהטרון הרג את סטאר-סקרים ולחם ברובוטריקים, קרב שהסתיים בחטיפתו של פרופסור סומדאק והרס האול-ספארק.